Szigorúan bizalmas

Magyar Demokratikus Pártvezető elvtárs részére

Az 1955. január 07-én először a Nemzeti Színház által bemutatásra került Az ember tragédiája. A darab a népre nézve káros, buzdító szándékú ideológiát tartalmaz. A színtársulat tagjai maguk is gyakorolják e káros nézeteket.

Egy hónappal ezelőtt Darvas József elvtárs újságcikkére durva hangvételű levélben feleltek.„Ki felelős a magyar színházi kultúra hagyományainak hosszú esztendőkön keresztül való megtagadásáért, kiaknázatlanságáért?!” Élesen kritizálták a nép érdekében, a megrontásukat elkerülvén bevezetett, a színházakra vonatkozó szabályozásokat. Farkas elvtárs is figyelmeztetést küldött a Lucifert alakító Major Tamás párttól való eltávolodásáról.

A Tragédia az egyházhoz, ettől fogva a feudális viszonyokhoz való visszatérést szorgalmazza. Idealizálja és megkérdőjelezhetetlennek tekinti Isten alakját, akaratát mindennél feljebb valónak állítja. Az elsődlegesnek mindig a pártunknak és a szocialista eszméknek kell lennie.

A főszereplő, Ádám osztályidegen, nem hajlandó egyik kor szabályainak sem megfelelni, emellett meghallgatja Lucifer suttogását és hallgat a csábításra. Éva alakja Ádámnak, Ádám Lucifernek és Istennek van alárendelve. A darabot végigkíséri az elnyomás és az egyenlőtlenség, a magántulajdon szigorú elkerítésének gondolata.

A Kepler alakjába bújtatott Ádám élteti a kapitalizmus idealizált változatát, melyben a társadalmunk alapját képező munkásosztály elszenvedte a tőkések kizsákmányolását és a dolgozó nép elvesztette tulajdonát. A falanszter szín egyenesen a szocializmus kigúnyolása. Lukács elvtárs szavaival élve „az antidemokratikus világlátás, érzésvilág alapozza meg Az ember tragédiáját is (és végső oka pesszimista perspektívátlanságának)”.

Mártai-Beregh elvtárs így vélekedett a darabról: „a (…) néző Madách igazi hangját hallotta szólni”. Valóban: ez a hang pedig lázító, a pártunk ellen hangoló.

Javaslom a színtársulat átfésülését és Major elvtárs leváltását. Ezen felül javaslom a darab betiltásának átgondolását.

Kelt: 1955. február 20.

Kovács Elemérné megbízott elvtársnő